রাতের শেষ মেট্রো বাতিল, কবে থেকে?

কলকাতা: পুজোর মুখে দুঃসংবাদ!বুধবার থেকেই বন্ধ হচ্ছে ব্লু লাইনের শেষ মেট্রো (Last Night Metro Blue Line Stop)। বর্তমানে মেট্রো পরিষেবার পরিধি অনেকটাই বৃদ্ধি পেয়েছে। কলকাতা শহর ছাড়িয়ে রুট পৌঁছেছে শহরতলিতে। বিশেষ করে যাঁরা রাতে বাড়ি ফেরেন তাঁদের কাছে শেষ মেট্রোর গুরুত্ব অপরিসীম। এই সুখের দিন শেষ। আপাতত বন্ধ কলকাতা মেট্রোর (Kolkata Metro) ব্লু লাইনের রাতের বিশেষ পরিষেবা। মঙ্গলবার মেট্রো কর্তৃপক্ষ জানিয়েছে, ৩ সেপ্টেম্বর কবি সুভাষ থেকে রাত ১০টা ৪০-এর স্পেশ্যাল মেট্রো আর চলবে না। ফলে শহিদ ক্ষুদিরাম থেকে শেষ ট্রেন ছাড়বে রাত ৯টা ৪৩-এ, আর দক্ষিণেশ্বর থেকে শেষ মেট্রো মিলবে রাত ৯টা ২৮-এ। যাত্রীদের ভোগান্তি বাড়ালেও মেট্রোর দাবি, অপারেশনাল কারণেই এই সিদ্ধান্ত। সমস্ত মেট্রো সার্ভিস একসঙ্গে শেষ করার চেষ্টা। মেট্রো লাইনের মেরামতির সময় সীমা বাড়ানোর জন্যই এই সিদ্ধান্ত।

২০২৪-এ মেট্রোর সময় বাড়ানোর আবেদন জানিয়ে কলকাতা হাইকোর্টে একটি জনস্বার্থ মামলা হয়েছিল। সেখানে বলা হয়েছিল, বহু অফিস যাত্রী আছেন যাঁরা অফিসের কাজ শেষ করে অনেক রাতে বাড়ি ফেরেন। তাঁরা অসুবিধায় পড়েন অনেক সময়। কলকাতা হাইকোর্টের প্রধান বিচারপতি জানিয়েছিলেন, রাতের মেট্রো বাড়ালে সাধারণ মানুষের সুবিধা হয়। এরপরই ব্লু লাইনে সোমবার থেকে শুক্রবার প্রতিদিন রাত ১০.৪০ মিনিটে মেট্রো মেট্রো চলা শুরু হয়েছিল। তাতে সুবিধাই হচ্ছিল যাত্রীদের। তবে এবার মেট্রো জানাল এই ট্রেনটি এবার চলবে না। এর কারণ হিসাবে কর্তৃপক্ষ জানিয়েছেন, এখন মেট্রো ছাড়াও আরও বিকল্প উপায় রয়েছে যাতায়াতের জন্য। সেই কারণেই বন্ধ করা হচ্ছে।

আরও পড়ুন: বিধানসভা ভাঙচুরে দোষী সাব্যস্ত হয়েও শাস্তি এড়ালেন বিজেপি বিধায়করা

মেট্রোর তরফ থেকে দেওয়া বিবৃতিতে জানানো হয়েছে, কবি সুভাষ মেট্রো স্টেশন বন্ধ থাকার জন্য মেট্রো পরিষেবায় কিছু পরিবর্তন করতে হয়েছে। এর ফলে পরিষেবাতেও প্রভাব পড়েছে। ব্লু লাইনের রাতের মেট্রো চালানো হবে না বলে জানিয়ে দেওয়া হয়েছে মেট্রোর তরফে জারি করা বিবৃতিতে। মেট্রো কর্তৃপক্ষ জানিয়েছে, ৩ সেপ্টেম্বর কবি সুভাষ থেকে রাত ১০টা ৪০-এর স্পেশ্যাল মেট্রো আর চলবে না। ফলে শহিদ ক্ষুদিরাম থেকে শেষ ট্রেন ছাড়বে রাত ৯টা ৪৩-এ, আর দক্ষিণেশ্বর থেকে শেষ মেট্রো মিলবে রাত ৯টা ২৮-এ। যাত্রীদের ভোগান্তি বাড়ালেও মেট্রোর দাবি, অপারেশনাল কারণেই এই সিদ্ধান্ত। সমস্ত মেট্রো সার্ভিস একসঙ্গে শেষ করার চেষ্টা। মেট্রো লাইনের মেরামতির সময় সীমা বাড়ানোর জন্যই এই সিদ্ধান্ত।

দেখুন ভিডিও